62019CJ0033_INF
Απόφαση του Δικαστηρίου (δέκατο τμήμα) της 28ης Μαΐου 2020 –Επιτροπή κατά Βουλγαρίας (Φορέας διερεύνησης σιδηροδρομικών ατυχημάτων και συμβάντων)
(Υπόθεση C-33/19) (
1
)
«Παράβαση κράτους μέλους – Ασφάλεια των σιδηροδρόμων – Οδηγία 2004/49/ΕΚ – Άρθρο 21, παράγραφοι 1 και 2 – Παράλειψη θέσπισης των αναγκαίων διατάξεων για να εξασφαλιστεί η οργανωτική ανεξαρτησία του φορέα διερεύνησης και η αυτόνομη πρόσβασή του σε επαρκείς πόρους»
1.
Μεταφορές – Σιδηροδρομικές μεταφορές – Ασφάλεια των κοινοτικών σιδηροδρόμων – Οδηγία 2004/49 – Διερεύνηση των ατυχημάτων και των συμβάντων – Φορέας διερεύνησης – Υποχρέωση ανεξαρτησίας – Εθνική ρύθμιση η οποία δεν ρυθμίζει επαρκώς τις διαδικασίες διορισμού και αξιολογήσεως των μελών του φορέα διερεύνησης και δεν διασφαλίζει την ανεξαρτησία του φορέα αυτού έναντι του διαχειριστή της υποδομής ο οποίος εξαρτάται ιεραρχικώς από τον Υπουργό Μεταφορών – Έλλειψη οργανωτικής ανεξαρτησίας – Παράβαση
(Οδηγία 2004/49 του Ευρωπαϊκού Κοινοβουλίου και του Συμβουλίου, άρθρο 21 § 1)
(βλ. σκέψεις 50, 62, 84-92, 101, 122, διατακτ. 1)
2.
Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ)
(βλ. σκέψεις 78, 79, 110, 111)
3.
Προσφυγή λόγω παραβάσεως – Αντικείμενο της διαφοράς – Εισαγωγικό δικόγραφο – Παράθεση των αιτιάσεων κατά τρόπο συνεπή και λεπτομερή – Δεν υφίσταται – Απαράδεκτο
(Άρθρο 258 ΣΛΕΕ· Κανονισμός Διαδικασίας του Δικαστηρίου, άρθρο 120, στοιχείο γ ʹ)
(βλ. σκέψεις 80-83)
4.
Μεταφορές – Σιδηροδρομικές μεταφορές – Ασφάλεια των κοινοτικών σιδηροδρόμων – Οδηγία 2004/49 – Διερεύνηση των ατυχημάτων και των συμβάντων – Φορέας διερεύνησης – Υποχρέωση ανεξαρτησίας – Εθνική ρύθμιση η οποία προβλέπει την περάτωση κάθε έρευνας διά της διαβιβάσεως τελικής εκθέσεως στον Υπουργό Μεταφορών – Επιτρέπεται
(Οδηγία 2004/49 του Ευρωπαϊκού Κοινοβουλίου και του Συμβουλίου, άρθρα 21 § 1 και 23 §§ 1 και 2)
(βλ. σκέψεις 94, 97-100)
5.
Μεταφορές – Σιδηροδρομικές μεταφορές – Ασφάλεια των κοινοτικών σιδηροδρόμων – Οδηγία 2004/49 – Διερεύνηση των ατυχημάτων και των συμβάντων – Φορέας διερεύνησης – Υποχρέωση ανεξαρτησίας – Όρια – Προσωπικό και προϋπολογισμός του φορέα – Εθνική ρύθμιση η οποία προβλέπει την κατάρτιση του σχεδίου προϋπολογισμού του φορέα διερεύνησης από πρόσωπο το οποίο εξαρτάται ιεραρχικώς από τον Υπουργό Μεταφορών – Έλλειψη οικονομικής ανεξαρτησίας – Παράβαση
(Οδηγία 2004/49 του Ευρωπαϊκού Κοινοβουλίου και του Συμβουλίου, άρθρο 21 § 2)
(βλ. σκέψεις 112-122, διατακτ. 1)
Διατακτικό
Το Δικαστήριο αποφασίζει:
1)
Η Δημοκρατία της Βουλγαρίας, παραλείποντας να λάβει τα αναγκαία μέτρα για να διασφαλίσει την οργανωτική ανεξαρτησία του φορέα διερεύνησης έναντι του διαχειριστή της σιδηροδρομικής υποδομής ο οποίος ελέγχεται από τον Υπουργό Μεταφορών, Τεχνολογίας των Πληροφοριών και Επικοινωνιών καθώς και την ανεξαρτησία του εν λόγω φορέα έναντι του εν λόγω διαχειριστή όσον αφορά την πρόσβαση στους αναγκαίους πόρους για την εκτέλεση των καθηκόντων του, παρέβη τις υποχρεώσεις που υπέχει από το άρθρο 21, παράγραφοι 1 και 2, της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας (Οδηγία για την ασφάλεια των σιδηροδρόμων).
2)
Καταδικάζει τη Δημοκρατία της Βουλγαρίας στα δικαστικά έξοδα.
(
1
)	ΕΕ C 122 της 1.4.2019.